**Zmluva o dielo č. .......**

**uzavretá v súlade s §536 a nasl. zákona č. č. 513/1991 Zb. Obchodný zákonník a zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len ,, zmluva“)**

medzi zmluvnými stranami

**Objednávateľ:**

Obchodné meno: **EKOS, spol. s.r.o. Stará Ľubovňa**

Sídlo: Popradská 677/24, 064 01 Stará Ľubovňa

Štatutárny orgán: **PhDr. Ľuboš Tomko, konateľ**

IČO: 36168475

IČ DPH: 2020003293

Bankové spojenie: Československá obchodná banka, a.s.

Číslo účtu: SK33 7500 0000 0040 0896 7839

Kontaktná osoba:

(ďalej len ,,objednávateľ“)

**Zhotoviteľ:**

Obchodné meno:

Sídlo:

Štatutárny orgán:

IČO:

DIČ:

IČ DPH:

Zapísaný v OR:

Bankové spojenie:

Číslo účtu:

Kontaktná osoba:

(ďalej len ,, zhotoviteľ“)

**Čl. 1**

**Úvodné ustanovenia**

1. Zmluvné strany na základe výsledku verejného obstarávania uzatvárajú túto zmluvu o dielo na realizáciu prác predmetu zákazky: ,,**Vybudovanie spoločných zariadení a opatrení v mestských lesoch Stará Ľubovňa“**
2. Zhotoviteľ vyhlasuje, že má oprávnenie vykonávať všetky činnosti a dostatok odborných skúsenosti a prostriedkov, najmä finančných, personálnych a materiálnych, aby zhotovil pre objednávateľa dielo podľa tejto zmluvy.

**Čl. 2**

**Zmluvné podklady**

1. Zmluvné podklady, ktoré sa stali východisko pre uzavretie tohto zmluvného vzťahu sú:
* kompletná dokumentácia z verejného obstarávania – bežný postup pre podlimitné zákazky na uskutočnenie prác predmetu zákazky s názvom: **Vybudovanie spoločných zariadení a opatrení v mestských lesoch Stará Ľubovňa“,** vrátane oznámenia o vyhlásení verejného obstarávania – výzvy na predkladanie ponúk, súťažných podkladov, ktorými sú najmä výkaz výmer a cenová ponuka predložená zhotoviteľom, ktorá bola vypracovaná v zmysle súťažných podkladov
* projektová dokumentácia stavby, ktorá bola súčasťou súťažných podkladov

**Čl. 3**

**Miesto a termín plnenia predmetu zmluvy**

1. Zmluva o dielo sa uzatvára na dobu určitú, a to do ukončenia diela celkom, do jej písomného odovzdania a prevzatia objednávateľom.
2. Lehoty plnenia predmetu zákazky podľa čl. 3 tejto zmluvy sú nasledovné:
* Začiatok plnenia (realizácie): do 5 kalendárnych dní odo dňa prevzatia staveniska
* Zhotoviteľ sa zaväzuje vykonať dielo **do 5 kalendárnych mesiacov od protokolárneho odovzdania staveniska**
1. **Miesto plnenia (realizácie) predmetu zmluvy:** p.č. C-KN 4621, C-KN 4371, C-KN 4361/3, C-KN 4372, C-KN 4357/23, C-KN 4357/24, C-KN 4357/6, C-KN 4620/1, C-KN 4357/22, C-KN 4622, v k. ú. Stará Ľubovňa.
2. Zhotoviteľ je oprávnený prerušiť lehotu plnenia v prípade nepriaznivých a nevhodných klimatických podmienok pre realizáciu prác. Prerušenie lehoty plnenia je povinný zhotoviteľ oznámiť objednávateľovi písomnou formou, ktorý musí prerušenie realizácie odsúhlasiť. Za odsúhlasenie prerušenia realizácie diela zo strany objednávateľa sa považuje potvrdenie zápisu o prerušení prác v stavebnom denníku objednávateľom. Počas prerušenia realizácie diela lehota uvedená v bode 3 tohto článku neplynie. Ukončenie prerušenia lehoty realizácie diela musí byť zaznamenané v stavebnom denníku a potvrdené objednávateľom a zhotoviteľom.

**Čl. 4**

**Cena diela**

1. Cena za zhotovenie predmetu diela v rozsahu podľa čl. I tejto zmluvy vyjadruje cenovú úroveň v čase predloženia návrhu zmluvy a je stanovená dohodou zmluvných strán v súlade so zák. č. 18/1996 Z .z. o cenách, vyhláškou č. 87/1996 Z. z. a je doložená zhotoviteľom oceneným výkazom výmer na základe predloženej cenovej ponuky vo verejnom obstarávaní, ktorý tvorí prílohu č. 1 k tejto zmluve.
2. **Cena za zhotovenie diela podľa bodu 1 tohto článku**

**Cena spolu bez DPH za všetky práce a dodávky:**

**DPH (20 %):**

**Cena celkom vrátane DPH:**

1. DPH bude účtovaná na základe platných právnych predpisov v čase realizácie diela.
2. Objednávateľ neposkytuje zhotoviteľovi preddavok.
3. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia stanoviska zhotoviteľom.
4. Na akúkoľvek zmenu zmluvy je potrebný súhlas oboch zmluvných strán formou zmeny zmluvy (dodatku) k tejto zmluve o dielo.
5. Položky prác a dodávok, v ktorých nie sú uvedené jednotkové ceny, sa objednávateľom pri zhotovení diela neuhradia a budú sa považovať za zahrnuté v iných cenách.
6. Jednotkové ceny, uvedené vo výkaze výmer, sú pre tú istú položku stavebné práce rovnaké ako pre celé dielo.

**Čl. 5**

**Platobné podmienky**

1. Práce budú fakturované po ukončených logických celkoch, resp. stavebných objektoch.
2. Zhotoviteľ predloží objednávateľovi na overenie súpis vykonaných prác a dodávok v elektrickej podobe prostredníctvom e-mailovej komunikácie. Objednávateľ potvrdí tento súpis v lehote **do piatich pracovných dní** po jeho obdŕžaní svojim podpisom. Po overení a odobrení súpisu predloží zhotoviteľ objednávateľovi odobrený súpis vykonaných prác spolu so zisťovacím protokolom potvrdeným zhotoviteľom a faktúrou v 4-vyhotoveniach.
3. Lehota splatnosti faktúry je **60 kalendárnych dní** odo dňa doručenia faktúry objednávateľovi.
4. Faktúra bude daňovým dokladom a bude obsahovať najmä tieto údaje:
* číslo faktúry,
* deň odoslania a deň splatnosti faktúry,
* označenie peňažného ústavu a číslo účtu, na ktorý sa má platiť
* označenie diela: **Vybudovanie spoločných zariadení a opatrení v mestských lesoch Stará Ľubovňa“.**
* pečiatka po podpis oprávnenej osoby
* súpis fakturovaných prác a dodávok, odsúhlasených oprávnenou osobou objednávateľa

Prílohou faktúry bude:

* súpis vykonaných prác
* zisťovací protokol potvrdený zhotoviteľom a oprávnenou osobou objednávateľa.
1. V prípade, že faktúra bude obsahovať nejasnosti uvedené v bode 4 tohto článku, objednávateľ je oprávnený vrátiť ju do **5 pracovných dní** odo dňa jej doručenia zhotoviteľovi na doplnenie. V takomto prípade sa preruší plnenie lehoty splatnosti a nová lehota splatnosti začne plynúť doručenej opravenej faktúry objednávateľovi.
2. Objednávateľ je oprávnený neuhradiť **10%** z dohodnutej ceny z diela, a to do doby preukázania splnenia kvalitatívnych parametrov pri odovzdaní diela. Objednávateľ nebude v uvedenom prípade v omeškaní so splatnosťou faktúry.
3. Suma podľa bodu 6 tohto článku bude uhradená po odstránení vád a nedostatkov/ nedorobkov, a to do **30 dní** odo dňa odsúhlasenia kvalitatívnych parametrov objednávateľa
4. Účastníci zmluvy sa dohodli, že Zhotoviteľ nie je bez predchádzajúceho súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu. Účastníci zmluvy sa dohodli, že zhotoviteľ nie je oprávnený jednostranne započítať akúkoľvek svoju pohľadávku voči pohľadávke Objednávateľa.
5. V prípade odôvodnených a nepredvídaných naviac prác musia byť tieto najprv prerokované a odsúhlasené objednávateľom. Zhotoviteľ predloží objednávateľovi výkaz výmer – rozpočet za práce naviac, pričom pri kalkulácií týchto prác použije jednotkové ceny, na základe ktorých kalkuloval cenu diela. Po prerokovaní a odsúhlasení ceny za práce nad rámec zmluvy objednávateľom uzatvoria zmluvné strany písomný dodatok k zmluve, v ktorom upravia rozsah a cenu diela.

**Čl. 6**

**Podmienky vykonania diela**

1. Zhotoviteľ vykoná dielo na svoje náklady a pri vlastnom zabezpečení bezpečnosti práce a zabezpečení plnenia všetkých legislatívnych opatrení vzťahujúcich sa na zhotovenie diela.
2. Práce na realizácií predmetu zmluvy musia byť vykonané podľa zmluvných ustanovení, právnych predpisov a na profesionálnej úrovni odborne spôsobilými osobami podľa príslušného druhu práce (doklad certifikát o preškolení na odbornú aplikáciu a oprávnenie na montáž zariadení) je nutné dokladovať vopred pred začiatkom prác, inak budú tieto práce pozastavené a uplatnená zmluvná pokuta v zmysle čl. 7 bod 8 tejto zmluvy.
3. Objednávateľ je oprávnený protokolárne odovzdať a zhotoviteľ sa zaväzuje prevziať stavenisku pre vykonanie prác zbavené práv tretích osôb po nadobudnutí účinnosti tejto zmluvy na základe písomnej výzvy objednávateľa na prevzatie staveniska, a to v lehote do **5 pracovných dní od jej doručenia.**
4. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s podmienkami zmluvy.
5. Ak dielo nebude začaté zhotoviteľ si nemôže uplatniť ušlý zisk.
6. Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov , strojov a zariadení a ich presun zo skladu na stavenisko.
7. Zhotoviteľ je povinný použiť pri realizácií diela len materiály a výrobky v zmysle oceneného výkazu výmer – rozpočtu s prípadnými ekvivalentmi uvedenými v rozpočte, ktoré majú také vlastnosti, aby po dobu životnosti zrealizovaného diela bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky ochrana zdravia a životného prostredia a bezpečnosti pri používaní a pod.
8. Zhotoviteľ poverí trvalým riadením stavebných prác na stavenisku stavbyvedúceho s dostatočnými skúsenosťami a kvalifikáciou – napr. oprávnením na výkon stavbyvedúceho v zmysle zákona č. 138/1992 Zb. o autorizovaných architektoch a autorizovaných stavebných inžinieroch v aktuálnom znení resp. ekvivalentným dokladom.
9. Zmluvné strany sa dohodli, že počas celej doby výstavby stavebného diela, až do riadneho odovzdania diela objednávateľovi, je objednávateľ a ním poverené osoby kedykoľvek stúpiť na stavenisko.
10. Zhotoviteľ je povinný bez ďalších náhrad pravidelne po celý čas realizácie stavebného diela odpratávať na vlastné náklady zo staveniska stavebný odpad vznikajúci pri jeho činnosti.
11. Objednávateľ zodpovedá za to, že riadny priebeh stavebných prác zhotoviteľa nebude rušený neoprávnenými zásahmi tretích osôb.
12. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
13. Zhotoviteľ sa zaväzuje dodržať technológie výstavby PD bez požadovania zmien projektu.
14. Zhotoviteľ sa zaväzuje, že pri stavebných prác bude v plnom rozsahu dodržiavať zásady bezpečnosti a ochrany zdravia pri práci (ďalej len ,, BOZP“) vlastných zamestnancov a za dodržanie predpisov požiarnej ochrany počas realizácie diela. Zodpovednosť za škodu spôsobenú nedodržaním predmetných predpisov znáša zhotoviteľ v plnom rozsahu.
15. Zhotoviteľ sa zaväzuje, že v záujme dosiahnutia zodpovedajúcej kvality stavebného diela použije v zmysle zák. č. 50/1976 Zb. v znení neskorších právnych predpisov na jeho realizáciu len stavebné výrobky splňujúce podmienky zák. č. 90/1998 Z. z. o stavebných výrobkoch, v znení neskorších predpisov, resp. vyhlášky č. 246/1995 Z. z. o certifikácií výrobkov, t.j. použije výrobky a materiáli v zmysle ponukového rozpočtu do verejného obstarávania a príslušné doklady predloží objednávateľovi ku kontrole pred ich objednaním alebo zabudovaním a súhrne pri preberacom konaní stavebného diela. Tieto výrobky musia mať minimálne predpísané vlastnosti v PD a výkaze výmer – rozpočte.
16. Zhotoviteľ pred začatím výkopových prác zabezpečí vytýčenie inžinierskych sietí na vlastné náklady, vrátane vytyčovacie práce navrhovaných stavebných objektov. Za poškodenie pozemných vedení a inžinierskych sietí zodpovedá zhotoviteľ. Zhotoviteľ zodpovedá aj za prestoje vzniknuté z toho dôvodu a za nároky uplatnené tretími osobami súvisiace s prípadným poškodením týchto vedení a sietí. Dočasné dopravné značenie zabezpečí zhotoviteľ.
17. Povolenie za dočasné užívanie verejných a iných plôch a na rozkopávky zabezpečí a poplatky za ne znáša zhotoviteľ. Po ukončení stavby sa zhotoviteľ zaväzuje zabraté verejné priestranstvá ako aj rozkopávky upraviť do pôvodného stavu.
18. Zhotoviteľ je povinní nahradiť objednávateľovi škodu, ktorú mu spôsobil svojim konaním, vrátane nedbanlivosti, a to v skutočnom rozsahu. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami zmluvy.
19. Zhotoviteľ je povinný v plnom rozsahu rešpektovať jestvujúce zariadenia ako sú rozvody inžinierskych sietí, technologické zariadenia a pod. a chrániť ich pred poškodením.
20. Objednávateľ môže uplatniť svoje práva voči zhotoviteľovi na náhradu škody, ak písomne upovedomí zhotoviteľa o nároku, ktorý bol vznesení voči objednávateľovi. Objednávateľ umožní zhotoviteľovi, ak o to požiada aby viedol všetky rokovania smerujúce k vybaveniu týchto nárokov, prípadne sa na nich zúčastňoval.
21. Zhotoviteľ zodpovedá v plnom rozsahu za škodu na majetku objednávateľa, ktorú spôsobil v súvislosti s plnením tejto zmluvy.
22. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.
23. Zhotoviteľ sa zaväzuje vyzvať preukázateľným spôsobom objednávateľa na kontrolu všetkých prác, ktoré majú byť zakryté alebo stanú sa neprístupnými **minimálne 3 pracovné dni vopred.** Ak sa objednávateľ nedostaví a nevykoná kontrolu týchto prác, je zhotoviteľ povinný toto odkrytie vykonať na náklady objednávateľa. Ak sa zistí pri dodatočnej kontrole, že práce neboli riadne vykonané, toto odkrytie bude vykonané na náklady zhotoviteľa.
24. Zhotoviteľ sa zaväzuje vyzvať preukázateľným spôsobom **minimálne 3 pracovné dni vopred** objednávateľa k účasti na skúškach podľa bodu 32 tohto článku zmluvy.
25. Zhotoviteľ je povinný odo dňa prevzatia staveniska viesť o prácach, ktoré vykonáva, stavebný denník. V priebehu pracovného času musí byť denník na stavbe trvalo prístupný. Denné záznamy zapisuje oprávnený pracovník zhotoviteľa.
26. Zhotoviteľ si zabezpečí prípadné stráženie a osvetlenie stanoviska počas realizácie stavebného diela na vlastné náklady.
27. Objednávateľ má právo sledovať obsah stavebného denníka a pripájať svoje stanovisko k zápisom. Na zápisy ku ktorým sa musí zástupca objednávateľa vyjadriť, ho včas upozorní stavbyvedúci najneskôr však nasledujúci deň po jeho uvedení v stavebnom denníku.
28. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a PD. Doklady o týchto skúškach podmieňujú prevzatie zákazky.
29. Záväzok zhotoviť stavebné dielo bude splnený odovzdaním bezchybného stavebného denníka zhotoviteľom a jeho prevzatím objednávateľom. Objednávateľ sa zaväzuje riadne ukončené dielo prevziať a zaplatiť zaň zmluvné dohodnutú cenu.
30. Preberací protokol o odovzdaní a prevzatí stavby spíšu zmluvné strany ihneď po skončení stavebných prác a dodávok na základe písomnej výzvy zhotoviteľa. Zhotoviteľ sa zaväzuje najmenej **5 dní pred odovzdaním zákazky** vyzvať písomne objednávateľa zápisom do stavebného denníka na jeho prevzatie, o ktorom upovedomí objednávateľa preukázateľným spôsobom, alebo písomným oznámením do podateľne objednávateľa.
31. Stavebné dielo je vadné, ak nemá vlastnosti určené právnymi predpismi, ustanoveniami STN EN a/ alebo sa nevyhodnotí podľa PD poskytnutého objednávateľom pre zhotoviteľa.
32. Pre potreby tejto zmluvy a výkladu jej ustanovení sa vadou rozumie akákoľvek odchýlka v kvalite, kvantite, rozsahu a parametroch stavebného diela, stanovených v tejto zmluve, PD, v technických normách a v právnych predpisoch, ktorá bráni užívaniu diela.
33. Rozoznávajú sa:
34. **Zjavné vady**, t. j. vady a nedorobky, ktoré objednávateľ zistil, resp. mohol zistiť odbornou prehliadkou pri odovzdaní a preberaní stavebného diela. Musia byť reklamované zapísaním v Zápise o odovzdaní a prevzatí stavebného diela s uvedením dohodnutých termínov na ich odstránenie. Zhotoviteľ berie na vedomie, že objednávateľ si vyhradzuje právo neprevziať stavebné dielo so zjavnými vadami, zjavnými nedorobkami a nepodpísať Zápis o odovzdaní a prevzatí stavebného diela až do úplného odstránenia zjavných vád a zjavných nedorobkov.
35. **Skryté vady**,t. j. vady, ktoré objednávateľ nemohol zistiť pri odovzdaní a prevzatí stavebného diela a vyskytnú sa v záručnej dobe. Objednávateľ je povinný reklamovať ich u zhotoviteľa bezodkladne, najneskôr do 7 pracovných dní od ich zistenia. Zhotoviteľ je povinný na reklamáciu reagovať bezodkladne, najneskôr do 7 pracovných dní po jej obdŕžaní a dohodnúť s objednávateľom primeranú lehotu odstránenia vady. O dobu opráv skrytých vád sa na dotknutej časti diela predlžuje záručná lehota podľa tejto zmluvy.
36. Zhotoviteľ sa zaväzuje spolu so zákazkou odovzdať aj jedno vyhotovenie PD so zakreslením všetkých zmien podľa skutočného stavu vykonaných prác.
37. Zhotoviteľ zabezpečí na svoje náklady poistenie zmluvou o poistení zodpovednosti za škodu spôsobenú objednávateľovi a tretím osobám na zdraví a majetku v súvislosti s realizáciou diela v zmysle tejto zmluvy na celé obdobie výstavby až do odovzdania diela objednávateľovi, minimálne vo výške finančného plnenia diela.
38. Počas realizácie stavebných prác znáša nebezpečenstvo škody na zhotovenom diele zhotoviteľ. V prípade poškodenia jestvujúcich konštrukcií pri vykonávaní stavebných prác zhotoviteľom, ten musí tieto dať do pôvodného stavu, resp. vyhovujúceho stavu, čo bude odsúhlasené objednávateľom, a to vo vzájomnej dohodnutej lehote medzi objednávateľom a zhotoviteľom, najneskôr však do termínu odovzdávacieho a preberacieho konania.
39. Zhotoviteľ je povinný vyhotovovať elektronickú fotodokumentáciu počas realizácie predmetu tejto zmluvy. Zhotoviteľ sa zaväzuje vyhotovovať elektronickú fotodokumentáciu každým dňom, počas ktorého dochádza k realizácií predmetného diela

**Čl. 7**

**Zmluvné pokuty**

1. Ak zhotoviteľ odovzdá dielo po termíne uvedenom v čl. 3 zaplatí zmluvnú pokutu vo výške **0,5 %** z celkovej ceny diela za každý začatý deň omeškania.
2. Ak zhotoviteľ neodstráni vady v dohodnutom termíne podľa čl. 5 bod 6 zaplatí zmluvnú pokutu za každú vadu vo výške **200 EUR s DPH** za každý deň omeškania za vadu alebo nedorobok.
3. Ak zhotoviteľ nezačne z odstraňovaním vád v čase podľa čl. 5 bod. 6 zaplatí zmluvnú pokutu vo výške **200 EUR s DPH** za každý deň omeškania a vadu
4. Za porušenie povinnosti zhotoviteľa vyhotovovať a odovzdávať elektronickú fotodokumentáciu objednávateľovi v zmysle čl. 6 bod 37 tejto zmluvy sa stanovuje zmluvná pokuta na **200 EUR s DPH** jednorázovo. Uvedenú sankciu je možné uložiť aj opakovanie.
5. Zhotoviteľ vyhlasuje, pod hrozbou zmluvnej pokuty vo výške **500 EUR s DPH,** dodávku prác podľa tejto zmluvy vykonáva prostredníctvom fyzických osôb, ktoré zamestnáva legálne. Nárok na zaplatenie zmluvnej pokuty nezbavuje zhotoviteľa povinnosti uhradiť objednávateľovi škodu, ktorá mu vznikne titulom porušenia zákonných povinností zhotoviteľa.
6. Zhotoviteľ za nesplnenia povinnosti požiadania objednávateľa o súhlas so zmenou subdodávateľa podľa 10 bod. 2 tejto zmluvy zaplatí zmluvnú pokutu vo výške **800,00 EUR s DH**
7. V prípade nedodržania osobitných podmienok plnenia zmluvy uvedených v čl. 11 tejto zmluvy, objednávateľ si v rámci záväzkového vzťah zo zhotoviteľom vyhradzuje právo uplatniť zmluvnú pokutu vo výške **0,3%** so zmluvnej ceny diela v EUR s DPH za každý, aj začatý, deň omeškania až do splnenia porušenej povinnosti .
8. Ak zhotoviteľ nepredloží doklad certifikát o preškolení na odbornú aplikáciu a oprávnenie na montáž zariadení – vopred pred začiatkom prác podľa č. m6 ods. 2, zaplatí zmluvnú pokutu za každé takéto porušenie vo výške **100 EUR s DPH.**

**Čl. 8**

**Ostatné ustanovenia**

1. Zhotoviteľ bude informovať objednávateľa o stave rozpracovania diela na pravidelných kontrolných dňoch, ktoré bude zvolávať zástupca objednávateľa.
2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy, technické normy a podmienky tejto zmluvy. Zhotoviteľ sa bude riadiť súťažnými podkladmi, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
3. Zmluvné strany sa že akékoľvek spory vzniknuté z tohto záväzkového vzťahu sa budú riešiť prednostne dohodou.
4. Zmluvne strany sa dohodli, že zmluvný vzťah môžu ukončiť písomnou dohodou alebo odstúpením od zmluvy. V prípade podstatného porušenia zmluvy, ktorákoľvek zmluvná strana je oprávnená okamžite odstúpiť od zmluvy. Doručením odstúpenia od zmluvy zanikajú všetky práva a povinnosti strán zo zmluvy, tým nie sú dotknuté práva a povinnosti zmluvných strán v zmysle čl. 5 tejto zmluvy. Účinky odstúpenia od zmluvy nastanú aj dňom, kedy bolo odosielateľovi oznámenie o odstúpení vrátené ako neprevzaté, i keď sa adresát o tom nedozvedel.
5. Podstatným porušením zmluvy sa rozumie najmä ak
6. Zhotoviteľ mešká so splnením zmluvného termínu, ak márne uplynie dodatočne stanovená lehota na plnenie (týka sa aj odstránenia vád diela)
7. Zhotoviteľ nie je schopný plniť zmluvný záväzok. Za stratu schopnosti zhotoviteľa plniť zmluvný záväzok sa považuje:
* nespôsobilosť zhotoviteľa aj napriek písomnej výzve vykonávať dielo dohodnutým spôsobom (po stránke kvalitatívnej, technickej, organizačnej) a/alebo v dohodnutom termíne
* postup priebežný výsledok realizácie diela zhotoviteľom, ktorý vedie preukázateľne a nepochybne k vadnému plneniu zmluvy.
1. V prípade odstúpenia od zmluvy ktoroukoľvek zo zmluvných strán, vlastnícke práva na dovtedy zrealizovanú časť diela prechádzajú na objednávateľa.
2. V prípade porušenia podstatných povinností zmluvnou stranou vyplývajúcich z tejto zmluvy má druhá strana právo odstúpiť od zmluvy v súlade s §344 a nasl. Obchodného zákonníka, ktorému musí predchádzať písomne upozornenie na možnosť odstúpenia.
3. Všetky písomnosti vrátane tých, ktoré vyvolávajú právne účinky medzi zmluvnými stranami zabezpečované listami doručenými doporučene poštou na adresy uvedené v tejto zmluve. Písomnosť sa považuje za doručenú dňom v ktorom ju adresát prevzal alebo odmietol prevziať, na tretí pracovný deň o do dňa podania na pošte, ak je uložená zásielka zaslaná na adresu podľa predchádzajúcej vety vrátila spať odosielateľovi i keď sa adresát o tom nedozvedel.

**Čl. 10**

**Subdodávatelia a pravidlá pre zmenu subdodávateľa**

1. Zhotoviteľ týmto v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) uvádza v prílohe č. 3 zoznam známych subdodávateľov - údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Zhotoviteľ je v súlade s § 41 ods. 4 ZVO povinný písomne oznámiť objednávateľovi akúkoľvek zmenu údajov o subdodávateľovi bezodkladne po tom, ako sa o zmene údajov dozvedel. Zhotoviteľ je povinný **najneskôr 5 pracovných dní**, ktoré predchádzajú dňu, kedy má nastať zmena subdodávateľa predložiť písomnú žiadosť o súhlas so zmenou subdodávateľa objednávateľovi, ktorá bude obsahovať minimálne: deň, kedy má nastať zmena subdodávateľa, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Pokiaľ objednávateľ do dňa predchádzajúceho dňu, v ktorom má nastať zmena subdodávateľa neoznámi zhotoviteľovi písomne, že so zmenou subdodávateľa nesúhlasí, vrátane uvedenia konkrétnych dôvodov nesúhlasu, platí, že súhlas bol zhotoviteľovi udelený.

**Čl. 11**

**Záverečné ustanovenia**

1. Zhotoviteľ sa zaväzuje strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
2. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
3. Obsah tejto zmluvy je možné meniť alebo dopĺňať len po vzájomnej dohode obidvoch zmluvných strán, a to formou očíslovaných písomných dodatkov v súlade s § 18 ZVO, okrem prípadov:
* Zmena štatutárneho orgánu zmluvných strán
* Zmena sídla zmluvných strán
* Zmena bankového spojenia zmluvných strán
1. Práva a povinnosti tejto zmluvy o dielo predchádzajú aj na prípadných právnych nástupcov obidvoch zmluvných strán.
2. Obidve zmluvné strany sa zaväzujú ohlásiť všetky zmeny údajov dôležitých na bezproblémové plnenie zmluvy, druhej strane.
3. Neoddeliteľnou súčasťou tejto zmluvy je ocenený výkaz výmer (rozpočet stavby) – príloha č. 1 tejto zmluvy.
4. Táto zmluva je vyhotovená v štyroch vyhotoveniach, z ktorých objednávateľ obdrží po jej podpise **tri** a zhotoviteľ **jedno** vyhotovenie.
5. Zhotoviteľ berie na vedomie skutočnosť, že Objednávateľ ako povinná osoba v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov podlieha povinnosti zverejňovania faktúr a objednávok a berie na vedomie právne účinky vyplývajúce z povinného zverejňovania zmlúv podľa §47 a Občianskeho zákonníka. Podpísaním zmluvy vyjadrujú svoj súhlas so zverejnením svojich identifikačných údajov uvedených v zmluve alebo inom doklade, ktorý sa povinné zverejňuje.
6. Táto Zmluva nadobúda platnosť dňom jej podpisu obidvomi zmluvnými stranami a účinnosť po kumulatívnom splnení nasledovných podmienok:
* zverejnením povinnou osobou zmysle zákona č. 211/2000 Z. z. o slobodnom prístupe k informáciám (nadobudnutie účinnosti dňom nasledujúcim po dni jej zverejnenia povinnou osobou),
* kladným výsledkom overenia procesu verejného obstarávania poskytovateľom NFP, po ukončení finančnej kontroly, v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok verejného obstarávania (rozhodujúci je dátum doručenia správy z kontroly prijímateľovi), alebo v rámci ktorej prijímateľ súhlasil s výškou ex ante finančnej opravy uvedenej v správe z kontroly a splnil podmienky na uplatnenie ex ante finančnej opravy v zmysle platného Metodického pokynu CKO.
1. Zmluvné strany potvrdzujú svojím podpisom, že súhlasia s celým obsahom zmluvy, budú dodržiavať všetky ustanovenia počas jej platnosti, že si túto zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

**Prílohy:**

* + 1. Ocenený výkaz výmer – rozpočet (vrátane elektronickej verzie vo formáte MS Excel na CD/DVD/USB nosiči predkladá len úspešný uchádzač - zhotoviteľ pri podpise zmluvy)
		2. Zoznam známych subdodávateľov (túto prílohu predkladá len úspešný uchádzač - zhotoviteľ pri podpise zmluvy)

V Starej Ľubovni, dňa............... V ....................... dňa.........................

Za objednávateľa: Za zhotoviteľa:

EKOS, spol. s.r.o. Stará Ľubovňa ...............................................................

PhDr. Ľuboš Tomko

konateľ spoločnosti konateľ spoločnosti